**REUNIÓ JUNTA**

**ASSOCIACIÓ D'EMPRESES DEL POLÍGONS INDUSTRIALS DEL CIRCUIT**

**ASSISTENTS**

- Juanjo Ibáñez - Superficies de Alimentación, S.A.

- Carlos Picapeo - Hotel Ibis Barcelona Montmeló Granollers

- Julián Marcilla - Agrícola Marcilla

- Pere Corbacho - Juan Corbacho

- Elena Soler - Rodelem Motion

- Mubarak Hamed Mohamed Ali - Circuit de Barcelona-Catalunya

- Carles Codinach - Adesco, S.A.

- Xavier Palou - Apper Outsourcing, S.L.U.

- Jordi Sala - PIMKIE

- Diego Guillén - GM Food

- Estefanía Gascón - Continental Hotels Hispania, S.L.

- Francisco Soriano - Continental Hotels Hispania, S.L.

- Jordi López - Disproject

- Noemi Pretta - Disproject

- Rubén Espín - QEV Tech

- Joaquim Colom - UEI-Cerclem

- Carles Torras - UEI-Cerclem

- Laura Fenoy - UEI-Cerclem

A Granollers, 3 d'abril de 2019, s’inicia la reunió d'Assemblea de l’Associació d’Empreses dels Polígons Industrials del Circuit, quan són les 10.05 hores sota la presidència del Sr. Juanjo Ibáñez i amb l’assistència dels senyors relacionats a l’encapçalament.

**- Tancament 2018 i pressupost 2019:** S'informa del tancament de l'any 2018 i s'explica el pressupost de 2019. S'aproven els comptes.

**- Neteja:** S'informa que estan pendents de signar-se els convenis amb els ajuntaments de Granollers i Montmeló. En aquest conveni es plantejarà la possibilitat de pactar les dates de neteja entre els ajuntaments.

Es reclama la falta de contenidors i papereres al polígon, ja que no només es polígon industrial, sinó que hi ha empreses de serveis (hotels, restaurants...). En aquest sentit, pot ser perillós per la gent que hi accedeix.

Les empreses consideren que el polígon es neteja amb molt poca freqüència i que s'estan pagant impostos al respecte als ajuntaments.

L'Associació informa que si hi ha un número mínim d'empreses interessades, es podria pactar un preu amb una empresa de recollida de residus.

Es proposa:

- Que els associats enviïn fotografies de problemes de brutícia al polígon, al correu electrònic de l'Associació.

- Contactar amb Ajuntaments per tal de signar els convenis esmentats.

**- Senyalització:** Es comenta que la senyalització del polígon és molt deficient. Ni tan sols s'ha unificat el nom del polígon entre les dues poblacions. A Montmeló apareix com a Polígons Industrials al Circuit, mentre que a Granollers és Polígons Industrials del Circuit.

En el tema de la senyalització del Circuit de Barcelona-Catalunya a l'autopista, ens confirmen que es va demanar oficialment al novembre. De moment, no hi ha resposta al respecte, és un tema complicat. Per tant, de moment continuarà posant-se només quan hi ha Grans Premis.

El dia posterior a aquesta Assemblea, hi ha una reunió amb el Conseller Calvet, on es parlarà, entre d'altres, del tema de la senyalització a l'autopista.

Es proposa:

- Es demanen fotos als associats de tot el que tingui a veure amb la senyalització (senyals, línies de senyalització vial, etc.), que sigui deficient o tingui falta de manteniment. Les fotos han d'anar acompanyades d'una descripció amb la direcció per poder situar-les.

- S'informa que es parlarà amb els ajuntaments per a que es posin d'acord en les dates del repintat de les senyalitzacions al paviment.

**- Circuit de Barcelona-Catalunya:** Es comunica que aquest any els representants de l'associació estan convidats a la primera reunió de mobilitat. És important que després d'aquesta reunió i amb la informació del procediment dels dies de Gran Premi, les empreses informin degudament als treballadors.

L'empresa Adesco informa que fins ara en els dies de Gran Premi i per poder seguir treballant amb normalitat, el que fan es omplir els camions cisterna abans i deixar-los aparcats fora de la zona problemàtica.

S'informa que aquest any pel mes de juliol es celebra al Circuit, el Doctor Music Festival. Tindrà una duració de 4 dies i el perfil dels assistents és molt diferent al de les carreres.

- Es proposa:

- Tenir una reunió amb l'empresa Adesco per tal parlar sobre la solució més adient durant els dies de carrera.

**- Socis 2018**: El President indica que l'objectiu per 2019 seria arribar al 50% de les empreses del polígon associades i així tindríem més força.

Es proposa:

- Des de l'associació es demana la col·laboració dels associats, per a que facin el primer contacte amb les empreses conegudes. Després d'això, l'associació farà la visita pertinent a l'empresa.

**- Seguretat:** S'informa que l'Ajuntament de Granollers té previst instal·lar 11 càmeres de detecció de matrícules. Estaria bé col·locar-ne a l'entrada i sortida del polígon, ja que podria ser dissuasiu.

Es parla sobre les empreses que ofereixen servei de seguretat al polígon i la diferència de preus existents entre empreses pels mateixos serveis.

Es proposa:

- Esbrinar si es té previst que alguna de les càmeres s'instal·li al Polígon Industrial del Circuit. En el cas que no, intentar que ho tinguin en compte per la següent ampliació.

- Demanar als socis quins serveis tenen contractats de seguretat i a quin preu, per fer una valoració.

**- Renovació de càrrecs:** Es comunica que com cada 2 anys, s'ha de fer la renovació de Junta. Es demanen voluntaris que vulguin formar-ne part.

Finalment, la nova Junta és:

President: Juanjo Ibáñez - Superficies de Alimentación, S.A.

Vicepresident: Juliàn Marcilla - Agrícola Marcilla

Secretari: Carlos Picapeo - Hotel Ibis Barcelona Montmeló Granollers

Tresorer: Pere Corbacho - Juan Corbacho

Vocal: Elena Soler - Rodelem Motion

Vocal: Guim Roda - Disproject

Vocal: Joan Fontserè - Circuit de Barcelona - Catalunya *(Pendent confirmar si vol ocupar càrrec de vocal, en el cas que no, s'acorda que entrarà en el seu lloc Rubén Espín - QEV Tech).*

**ALTRES**

- S'ha enviat una enquesta al polígon via correu electrònic per obtenir feedback respecte la senyalització, neteja i seguretat del polígon, entre d'altres.

- S'ha de concretar amb ambdós ajuntaments data per signar els convenis.

Considerant tots que no hi ha més temes a tractar, s’aixeca la sessió.